I en meget ung alder, kun 12 år gammel, kom han ind på [[Søkadetakademiet]], gennemgik dette og udnævntes til [[sekondløjtnant]] i [[1822]]. I denne stilling forblev han ikke mindre end 8 år, indtil han i [[1830]] avancerede til [[premierløjtnant]]. Omtrent samtidig med sit avancement ansøgte han om at blive sat [[à la suite]] i et længere tidsrum for at føre et [[koffardi]]skib, og i 4-5 år stod han således uden for Marinens aktive tjeneste. Som [[kaptajnløjtnant]], hvortil han forfremmedes i året [[1840]], udnævntes han til næstkommanderende på [[korvet]]ten ''[[Galathea (ekspeditionsskib)|Galathea]]'' på dens kendte jordomsejling under daværende [[kommandør]] [[Steen Andersen Bille (viceadmiral)|Steen Andersen Billes]] kommando. Herfra detacheredes han som chef for krigsdampskibet ''Ganges'', der var stationeret ved [[Nikobarerne|Nikobarøerne]], og beholdt denne post, indtil det danske etablissement på [[Pulo Melu]] i [[1848]] blev ophævet. Efter at han samme år var avanceret til [[Kaptajn (militær)|kaptajn]], deltog han i den [[Treårskrigen|første slesvigske krig]], først som chef for [[dampskib]]et ''Hekla'' i den ulykkelige affære i [[Egernførde Fjord]] og senere i året [[1850]] som chef for dampskibet ''Holger Danske''. [[1856]] blev han [[kommandørkaptajn]].
Historie